CELEX: 62015FN0065
Language: hr
Date: 2015-04-23 00:00:00
Title: Predmet F-65/15: Tužba podnesena 23. travnja 2015. – ZZ protiv OHIM-a

6.7.2015   
            
            
               HR
            
            
               Službeni list Europske unije
            
            
               C 221/29
            
         Tužba podnesena 23. travnja 2015. – ZZ protiv OHIM-a
   (Predmet F-65/15)
   (2015/C 221/40)
   Jezik postupka: njemački
   
      Stranke
   
   
      Tužitelj: ZZ (zastupnik: H. Tettenborn, odvjetnik)
   
      Tuženik: Ured za usklađivanje na unutarnjem tržištu (žigovi i dizajni) (OHIM)
   
      Predmet i opis spora
   
   Poništenje odluke tuženika od 4. lipnja 2014. o prestanku ugovora o radu tužitelja u skladu s klauzulom toga ugovora.
   
      Tužbeni zahtjev tužitelja
   
   Tužitelj od Službeničkog suda zahtijeva da,
   
               —
            
            
               poništi utvrđenje OHIM-a o kojem je obaviješten dopisom OHIM-a od 4. lipnja 2014. prema kojem ugovor tužitelja kao člana privremenog osoblja u OHIM-u prestaje s otkaznim rokom od 6 mjeseci koji počinje teći nakon isteka važenja popisa uspješnih kandidata natječaja EPSO OHIM/AST/02/13;
            
         
               —
            
            
               OHIM-u naloži da tužitelju isplati naknadu nematerijalne štete koja mu je nastala odlukom OHIM-a navedenom u prvom zahtjevu u primjerenoj visini, a koju će Službenički sud odrediti po diskrecijskoj ocjeni;
            
         
               —
            
            
               za slučaj donošenja presude odnosno pravomoćnog završetka ovog postupka nakon prestanka ugovora o radu tužitelja po odluci OHIM-a: da tužitelja vrati u službu uz ponovnu uspostavu njegove karijere koje bi postigao daljnjim neprekinutim zaposlenjem te da mu sveobuhvatno naknadi materijalnu štetu koja mu je nastala, osobito isplatom svih zaostalih primitaka od plaće i svake druge materijalne štete koja je tužitelju nastala protupravnim postupanjem OHIM-a (nakon odbitka primljene naknade za nezaposlenost);
            
         
               —
            
            
               podredno, za slučaj da zbog pravnih ili činjeničnih razloga u gore navedenoj situaciji ne bude provedeno vraćanje tužitelja u službu i/ili njegovo daljnje zaposlenje pod prijašnjim uvjetima, OHIM-u naloži da tužitelju isplati naknadu štete koja mu je nastala nezakonitim prestankom njegovog zaposlenja u visini razlike između njegovog stvarnog i očekivanog prihoda u usporedbi s prihodom koji bi ostvario da je ugovor trajao dalje, uzimajući u obzir mirovinu i druga prava;
            
         
               —
            
            
               OHIM-u naloži snošenje troškova postupka.